Il-President u l-koordinaturi tal-kumitat dwar il-baġit laqgħu t-tħabbir mill-Kummissjoni dwar miżuri kontra l-Coronavirus iżda qalu li jrid ikun hemm fondi ġodda mhux biss ri-allokazzjoni. "Il-pandemija tal-Coronavirus (COVID-19) hija sfida eċċezzjonali u globali għalina lkoll, u titfa' s-sistemi tas-saħħa u n-negozji tagħna taħt pressjoni kbira. F'dan il-mument diffiċli, nemmnu li l-Ewropa trid taġixxi flimkien u turi solidarjeta", qalu l-Membri tal-kumitat dwar il-baġit il-Ġimgħa. "Nilqgħu t-tħabbir li għamlet il-Kummissjoni l-Ġimgħa 13 ta' Marzu dwar il-mobilizzazzjoni tar-riżorsi disponibbli mill-politika ta' koeżjoni maħsuba biex jgħinu s-sistemi tas-saħħa, l-SMEs u l-impjiegi afftettwati. Madankollu, dawn il-miżuri mhumiex biżejjed peress li l-proposta hija li jintużaw fondi diġa disponibbli għall-istati membri għal finijiet oħra. Nemmnu li f'tali sitwazzjoni l-istati membri iridu jkunu lesti biex jipprovdu finanzi ġodda biex tiġi miġġielda l-kriżi. Għalhekk, il-kumitat tal-baġits iħeġġeġ lill-Kummissjoni biex tipproponi li jiġu mobilizzati approprazzjonijiet ġodda, li huma disponibbli fil-baġit tal-2020 permezz ta' marġini u strumenti ta' flessibbilta." "L-impatti fuq l-ekonomija tagħna issa huma tanġibbli. Il-kumitat dwar il-baġits huwa lest jaħdem bil-ħeffa biex jipproċessa l-inizjattivi baġitarji kollha meħtieġa maħsuba biex jitnaqqsu l-impatti negattivi", żiedu l-MPE tal-kumitat dwar il-baġit. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Kumitat għall-Baġits Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF